বান্দরবান প্রতিনিধি : বান্দরবানে থোয়াইংগ্য মারমা নামে এক ব্যক্তিকে পিটিয়ে হত্যা করা হয়েছে। সোমবার রাতে বান্দরবান সদরের হ্লাপাইমুখ এলাকায় এ ঘটনা ঘটে। স্থানীয়দের তথ্যমতে, তিনি (থোয়াইংগ্য মারমা) প্রথমে একটি ছাগল কে কেন্দ্র করে পাড়ায় কয়েকজন লোকের সাথে বাকদন্ডে জড়িয়ে পরেন। এক পর্যায়ে বাড়িতে এসে অন্ধাকারে তাকে লাঠি দিয়ে কেউ একজন আঘাত করেন। নিজ বাড়ি থেকে পালিয়ে যান প্রতিবেশী পাইক্যচিং মারমার বাড়িতে। সে বাড়ির দরজা-জানালা ভেঙ্গে হত্যাকারীরা তাকে জোর করে খালের পাড়ে নিয়ে গিয়ে পিটিয়ে হত্যা করে। স্বাক্ষীদের কাছে থেকে হথ্যাকারীদের নাম ঠিকানা সংগ্রহ করা হয়েছে। নিহত থোয়াইংগ্য মারমা মায়ানমার থেকে এসে ২০-২৫ বছর ধরে ঐ এলাকায় বসবাস করছেন। তিনি এলাকায় বৈদ্যালী করতেন। এসব বিষয়ে পাড়ায় কয়েকটি পরিবারের সাথে পারিবারিকভাবে বিরোধ ছিলো বলে জানা যায়।